section_heading: Životopis
paragraph_text: Znanstvenoj fantastici se ponovno vraća 1959. kad s Mladenom Bjažićem objavljuje roman Osvajač 2 se ne javlja. Odmah nakon toga 1960. opet s Bjažićem objavljuje Zagonetni stroj profesora Kružića, još jedno SF djelo. Iste godine izlazi i Varamunga, tajanstveni grad (kao roto roman), neke i pod pseudonimom B. F. Depolis. god. 1962. opet u tandemu s Bjažićem izdaje Svemirsku nevjestu (Epoha, Zagreb), svoj najuspjeliji SF roman. Iste godine izlazi im i Tajna stare opeke, a 1963. Lažni kurir, roman s tematikom narodno oslobodilačke borbe. Potom 1965. izdaju SF roman Mrtvi se vraćaju, a nakon pauze od šest godina izdaju SF roman Ništa bez Božene 1971. godine.